CELEX: 32009D0447
Language: sk
Date: 2009-05-25 00:00:00
Title: 2009/447/ES: Rozhodnutie Rady z  25. mája 2009 , ktorým sa zrušuje smernica 83/515/EHS a 11 obsoletných rozhodnutí v oblasti Spoločnej rybárskej politiky

12.6.2009   
            
            
               SK
            
            
               Úradný vestník Európskej únie
            
            
               L 149/62
            
         
      ROZHODNUTIE RADY
   
   z 25. mája 2009,
   ktorým sa zrušuje smernica 83/515/EHS a 11 obsoletných rozhodnutí v oblasti Spoločnej rybárskej politiky
   (2009/447/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37, článok 300 ods. 2 a prvý pododsek článku 300 ods. 3,
   so zreteľom na Akt o pristúpení z roku 1985, a najmä na jeho článok 167 ods. 3 a článok 354 ods. 3,
   so zreteľom na návrh Komisie,
   so zreteľom na stanovisko Európskeho parlamentu,
   keďže:
   
               (1)
            
            
               Zlepšenie transparentnosti právnych predpisov Spoločenstva je podstatnou súčasťou stratégie lepšej tvorby práva, ktorú realizujú inštitúcie Spoločenstva. V tejto súvislosti je potrebné odstrániť z platných právnych predpisov akty, ktoré už nie sú skutočne účinné.
            
         
               (2)
            
            
               Táto smernica a rozhodnutia, ktoré sa týkajú Spoločnej rybárskej politiky sa stali obsoletnými, aj keď stále formálne platia:
               
                           —
                        
                        
                           smernica Rady 83/515/EHS zo 4. októbra 1983 o určitých opatreniach na úpravu kapacity odvetví rybného hospodárstva (1); táto smernica stratila účinnosť, pretože ustanovenia vzťahujúce sa na tento predmet úpravy sú teraz zahrnuté do nariadenia Rady (ES) č. 1198/2006 (2);
                        
                     
                           —
                        
                        
                           rozhodnutie Rady 89/631/EHS z 27. novembra 1989 o finančnom príspevku Spoločenstva na výdavky členských štátov na zabezpečenie súladu s režimom Spoločenstva na ochranu a riadenie zdrojov rybolovu (3); toto rozhodnutie stratilo účinnosť, pretože sa vzťahuje na oprávnené výdavky realizované členskými štátmi v období od 1. januára 1991 do 31. decembra 1995;
                        
                     
                           —
                        
                        
                           rozhodnutie Rady 94/117/ES z 21. februára 1994, ktorým sa ustanovujú minimálne požiadavky, pokiaľ ide o štruktúru a vybavenie, ktoré majú spĺňať niektoré malé prevádzky, zabezpečujúce distribúciu výrobkov rybolovu v Grécku (4); toto rozhodnutie stratilo účinnosť, pretože už neexistuje faktický stav, počas ktorého sa malo uplatňovať;
                        
                     
                           —
                        
                        
                           rozhodnutie Rady 94/317/ES z 2. júna 1994, ktorým sa Španielskemu kráľovstvu povoľuje predĺžiť do 7. marca 1995 platnosť dohody s Juhoafrickou republikou o vzájomných vzťahoch v oblasti rybolovu (5); toto rozhodnutie stratilo účinnosť, pretože sa malo uplatňovať v období, ktoré už skončilo;
                        
                     
                           —
                        
                        
                           rozhodnutie Rady 94/318/ES z 2. júna 1994, ktorým sa Portugalskej republike povoľuje predĺžiť do 7. marca 1995 platnosť dohody s Juhoafrickou republikou o vzájomných vzťahoch v oblasti rybolovu (6); toto rozhodnutie stratilo účinnosť, pretože sa malo uplatňovať v období, ktoré už skončilo;
                        
                     
                           —
                        
                        
                           rozhodnutie Rady 1999/386/ES zo 7. júna 1999 o dočasnom uplatňovaní Dohody o medzinárodnom programe na ochranu delfínov zo strany Európskeho hospodárskeho spoločenstva (7); toto nariadenie stratilo účinnosť, pretože sa vzťahuje na prechodné obdobie, ktoré už skončilo;
                        
                     
                           —
                        
                        
                           rozhodnutie Rady 2001/179/ES z 26. februára 2001, ktorým sa stanovujú podmienky pre finančnú podporu Guiney-Bissau v sektore rybolovu (8); toto rozhodnutie stratilo účinnosť, pretože sa malo uplatňovať v období, ktoré už skončilo;
                        
                     
                           —
                        
                        
                           rozhodnutie Rady 2001/382/ES zo 14. mája 2001 o finančnom príspevku Spoločenstva na niektoré výdavky spojené so zavádzaním niektorých riadiacich opatrení týkajúcich sa veľmi sťahovavých rýb (9); toto rozhodnutie stratilo účinnosť, pretože sa vzťahovalo na obdobie, ktoré už skončilo;
                        
                     
                           —
                        
                        
                           rozhodnutie Rady 2001/431/ES z 28. mája 2001 o finančnom príspevku Spoločenstva na niektoré výdavky, ktoré vznikli členským štátom pri implementácii kontrolných, inšpekčných a dozorných systémov, použiteľných pre spoločnú politiku rybného hospodárstva (10); toto rozhodnutie stratilo účinnosť, pretože sa vzťahovalo na oprávnené výdavky realizované členskými štátmi v období od 1. januára 2001 do 31. decembra 2003 a faktická situácia, na účely ktorej bolo prijaté, už skončila; okrem toho bolo prijaté nové rozhodnutie Rady 2004/465/ES na pokrytie výdavkov od roku 2004 (11);
                        
                     
                           —
                        
                        
                           rozhodnutie Rady 2004/662/ES z 24. septembra 2004, ktorým sa Španielskemu kráľovstvu povoľuje predĺžiť do 7 marca 2005 platnosť dohody s Juhoafrickou republikou o vzájomných vzťahoch v oblasti rybolovu (12); toto rozhodnutie stratilo účinnosť, pretože sa vzťahovalo na prechodné obdobie, ktoré už skončilo;
                        
                     
                           —
                        
                        
                           rozhodnutie Rady 2004/890/ES z 20. decembra 2004 o odstúpení od Dohovoru o rybolove a zachovaní živých zdrojov v Baltickom mori a Belte Európskym spoločenstvom (13); toto rozhodnutie stratilo účinnosť, pretože jeho stiahnutie Spoločenstvom bolo oznámené depozitárovi tohto dohovoru;
                        
                     
                           —
                        
                        
                           rozhodnutie Rady 2005/76/ES z 22. novembra 2004 o podpísaní v mene Európskeho spoločenstva a predbežnom uplatňovaní dohody formou výmeny listov o predĺžení doby platnosti protokolu, ktorý stanovuje príležitosti rybolovu a finančný príspevok podľa dohody uzatvorenej medzi Európskym hospodárskym spoločenstvom a Komorskou federatívnou islamskou republikou o rybolove v komorských vodách, na obdobie od 28. februára 2004 do 31. decembra 2004 (14); toto rozhodnutie stratilo účinnosť, pretože sa malo uplatňovať v období, ktoré už skončilo.
                        
                     
         
               (3)
            
            
               Z dôvodu právnej istoty a jasnosti by sa táto zastaraná smernica a tieto zastarané rozhodnutia mali zrušiť,
            
         PRIJALA TOTO ROZHODNUTIE:
   Článok 1
   Smernica a rozhodnutia, ktoré sa zrušujú
   Smernica 83/515/EHS a rozhodnutia 89/631/EHS, 94/117/ES, 94/317/ES, 94/318/ES, 1999/386/ES, 2001/179/ES, 2001/382/ES, 2001/431/ES, 2004/662/ES, 2004/890/ES a 2005/76/ES sa týmto zrušujú.
   Článok 2
   Adresáti
   Toto rozhodnutie je adresované členským štátom.
   
      V Bruseli 25. mája 2009
      
         
            Za Radu
         
         
            predseda
         
         J. ŠEBESTA
         
      
   
   
      (1)  Ú. v. ES L 290, 22.10.1983, s. 15.
   
      (2)  Ú. v. EÚ L 223, 15.8.2006, s. 1.
   
      (3)  Ú. v. ES L 364, 14.12.1989, s. 64.
   
      (4)  Ú. v. ES L 54, 25.2.1994, s. 28.
   
      (5)  Ú. v. ES L 142, 7.6.1994, s. 30.
   
      (6)  Ú. v. ES L 142, 7.6.1994, s. 31.
   
      (7)  Ú. v. ES L 147, 12.6.1999, s. 23.
   
      (8)  Ú. v. ES L 66, 8.3.2001, s. 33.
   
      (9)  Ú. v. ES L 137, 19.5.2001, s. 25.
   
      (10)  Ú. v. ES L 154, 9.6.2001, s. 22.
   
      (11)  Ú. v. EÚ L 157, 30.4.2004, s. 114.
   
      (12)  Ú. v. EÚ L 302, 29.9.2004, s. 5.
   
      (13)  Ú. v. EÚ L 375, 23.12.2004, s. 27.
   
      (14)  Ú. v. EÚ L 29, 2.2.2005, s. 20.